આવો ઇતિહાસના અમુક પાનાઓ ખોલીએ અને જોઇએ દિલથી તસ્લીમની શું અસરો અને બરકતો છે. અગર ઇસ્લામના શઆતના સમયનો અભ્યાસ કરીએ તો સૌથી પહેલા હેસાન બીન સાબીતનું નામ દિમાગમાં આવશે. તેઓએ પંજેતને પાકની ઝિયારત કરી હતી, રસુલ(સ.અ.વ.)ના સહાબી હતા, હી.સ. 10 માં ગદીરના બનાવમાં હાજર હતા. અમીલ મોઅમેનીન હઝરત અલી બીન અબી તાલીબ(અ.સ.)ની બયઅત જ નહી પરંતુ આપની મદ્હમાં કસીદો ‘ફીલ્બદી’ ઝાહેરન કહ્યો હતો. પરંતુ ફક્ત જાહેરી તસ્લીમ હતી, દિલથી તસ્લીમ ન હોવાના લીધે ત્રીજા ખલીફાના સમયમાં કોઇએ પુછ્યું: શું અલી(અ.સ.) હક્ક પર છે કે ઉસ્માન? કહે છે મને ખબર નથી. રાવીએ જ્યારે હઝરત અલી(અ.સ.)ને હેસાન બીન સાબીતના મૃત્યુ પછી સવાલ કર્યો: શું તે આપ (અ.સ.)ના શીઆ તરીકે મૃત્યુ પામ્યો છે? ઇમામ(અ.સ.)એ ફરમાવ્યું: